CELEX: 32012D0516
Language: mt
Date: 2012-09-24 00:00:00
Title: Deċiżjoni ta’ Implimentazzjoni tal-Kunsill 2012/516/PESK tal- 24 ta’ Settembru 2012 li timplimenta d-Deċiżjoni 2012/285/PESK dwar miżuri restrittivi diretti kontra ċerti persuni, entitajiet u korpi li jheddu l-paċi, is-sigurtà jew l-istabbiltà tar-Repubblika tal-Ginea Bissaw

25.9.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 257/20
            
         DEĊIŻJONI TA’ IMPLIMENTAZZJONI TAL-KUNSILL 2012/516/PESK
   tal-24 ta’ Settembru 2012
   li timplimenta d-Deċiżjoni 2012/285/PESK dwar miżuri restrittivi diretti kontra ċerti persuni, entitajiet u korpi li jheddu l-paċi, is-sigurtà jew l-istabbiltà tar-Repubblika tal-Ginea Bissaw
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea,
   Wara li kkunsidra d-Deċiżjoni tal-Kunsill 2012/285/PESK (1), u b’mod partikolari l-Artikolu 3 tagħha,
   Billi:
   
               (1)
            
            
               Fil-31 ta’ Mejju 2012, il-Kunsill adotta d-Deċiżjoni 2012/285/PESK.
            
         
               (2)
            
            
               B’segwitu għal deċiżjoni tal-Kumitat tal-Kunsill tas-Sigurtà tan-Nazzjonijiet Uniti (KSNU) stabbilita skont ir-Riżoluzzjoni 2048 (2012) tal-KSNU, sitt persuni għandhom jitneħħew mil-lista kif tinsab fl-Anness II għad-Deċiżjoni 2012/285/PESK u għandhom jiġu inklużi fil-lista stabbilita fl-Anness I għal dik id-Deċiżjoni. Huwa wkoll meħtieġ li jiġu emendati l-entrati għal dawk il-persuni.
            
         
               (3)
            
            
               Il-listi li jinsabu fl-Annessi I u II għad-Deċiżjoni 2012/285/PESK għandhom jiġu emendati kif meħtieġ,
            
         ADOTTA DIN ID-DEĊIŻJONI:
   Artikolu 1
   Il-persuni elenkati fl-Anness għal din id-Deċiżjoni għandhom jitħassru mil-lista li tinsab fl-Anness II għad-Deċiżjoni 2012/285/PESK. Dawk il-persuni għandhom jiżdiedu mal-lista li tinsab fl-Anness I għad-Deċiżjoni 2012/285/PESK, u l-entrati korrispondenti għandhom jiġu emendati kif stabbilit fl-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   
      Magħmul fi Brussell, l-24 ta’ Settembru 2012.
      
         
            Għall-Kunsill
         
         
            Il-President
         
         A. D. MAVROYIANNIS
      
   
   
      (1)  ĠU L 142, 1.6.2012, p. 36.
   
      ANNESS
      
         PERSUNI MSEMMIJIN FL-ARTIKOLU 1
      
      
                   
               
               
                  L-Isem
               
               
                  Informazzjoni għall-identifikazzjoni (data u post tat-twelid (d.t.t. u p.t.t.), numru tal-passaport/karta tal-identità, eċċ.)
               
               
                  Raġunijiet għall-elenkar
               
            
                  1.
               
               
                  Kaptan (Forza Navali) Sanhá CLUSSÉ
               
               
                  Ċittadinanza: Ginea Bissaw
                  D.t.t.: 28.9.1965
                  Ġenituri: Clusse Mutcha u Dalu Imbungue
                  Kariga uffiċjali: Aġent Kap tal-Persunal tal-Forza Navali
                  Passaport: SA 0000515
                  Data tal-ħruġ: 08.12.2003
                  Post tal-ħruġ: Ginea Bissaw
                  Data ta’ skadenza: 29.8.2013
               
               
                  Membru tal-“Kmand Militari” li ħa r-responsabbiltà għall-kolp ta’ stat tat-12 ta’ April 2012. Qrib ħafna ta’ António Injai. Sanhá Clussé integra d-delegazzjoni tal- “Kmand Militari” li ltaqgħet mal-ECOWAS f’Abidjan fis-26 ta’ April 2012.
               
            
                  2.
               
               
                  Kurunell Cranha DANFÁ
               
               
                  Ċittadinanza: Ginea Bissaw
                  D.t.t.: 5.3.1957
                  Kariga uffiċjali: Kap tal-Operazzjonijiet tal-Persunal Konġunt tal-Forzi Armati
                  Passaport: AAIN29392
                  Data tal-ħruġ: 29.9.2011
                  Post tal-ħruġ: Ginea Bissaw
                  Data ta’ skadenza: 29.9.2016
               
               
                  Membru tal-“Kmand Militari” li ħa r-responsabbiltà għall-kolp ta’ stat tat-12 ta’ April 2012. Konsulent qrib tal-Kap tal-Persunal tal-Forzi Armati António Injai.
               
            
                  3.
               
               
                  Maġġur Idrissa DJALÓ
               
               
                  Ċittadinanza: Ginea Bissaw
                  D.t.t.: 6.1.1962
                  Kariga uffiċjali: Konsulent dwar il-protokoll tal-Kap tal-Persunal tal-Forzi Armati
               
               
                  Punt ta’ Kuntatt għall-“Kmand Militari” li ħa r-responsabbiltà għall-kolp ta’ stat tat-12 ta’ April 2012 u wieħed mill-aktar membri attivi tiegħu. Kien wieħed mill-ewwel uffiċjali li assumew pubblikament l-affiljazzjoni tagħhom mal-“Kmand Militari”, billi ffirma waħda mill-ewwel communiqués tiegħu (nru 5, datata 13 ta’ April 2012). Il-Maġġur Djaló jappartjeni wkoll għall-Intelligence Militari.
               
            
                  4.
               
               
                  Logutenent-kurunell Tchipa NA BIDON
               
               
                  Ċittadinanza: Ginea Bissaw
                  D.t.t.: 28.5.1954
                  Ġenituri: “Nabidom”
                  Kariga uffiċjali: Kap tal-Intelligence
                  Passaport: Passaport Diplomatiku DA0001564
                  Data tal-ħruġ: 30.11.2005
                  Post tal-ħruġ: Ginea Bissaw
                  Data ta’ skadenza: 15.5.2011
               
               
                  Membru tal-“Kmand Militari” li ħa r-responsabbiltà għall-kolp ta’ stat tat-12 ta’ April 2012.
               
            
                  5.
               
               
                  Logutenent-kurunell Tcham NA MAN (magħruf bħala Namam)
               
               
                  Ċittadinanza: Ginea Bissaw
                  D.t.t.: 27.2.1953
                  Ġenituri: Biute Naman u Ndjade Na Noa
                  Kariga uffiċjali: Kap tal-Isptar Militari tal-Forzi Armati
                  Passaport: SA0002264
                  Data tal-ħruġ: 24.7.2006
                  Post tal-ħruġ: Ginea Bissaw
                  Data ta’ skadenza: 23.7.2009
               
               
                  Membru tal-“Kmand Militari” li ħa r-responsabbiltà għall-kolp ta’ stat tat-12 ta’ April 2012. Ukoll membru tal-Kmand Militari Għoli (l-ogħla ġerarkija tal-Forzi Armati tal-Ginea Bissaw)
               
            
                  6.
               
               
                  Logutenent-kurunell Júlio NHATE
               
               
                  Ċittadinanza: Ginea Bissaw
                  D.t.t.: 28.9.1965
                  Kariga uffiċjali: Kmandant tar-Reġiment tal-Paratruppi
               
               
                  Membru tal-“Kmand Militari” li ħa r-responsabbiltà għall-kolp ta’ stat tat-12 ta’ April 2012. Alleat leali ta’ António Injai, il-Logutenent-kurunell Júlio Nhate għandu r-responsabbiltà materjali għall-kolp tat-12 ta’ April 2012, billi mexxa l-operazzjoni militari.